Source: http://www.euroavocatura.ro/legislatie/1378/Regulamentul_de_constatare,_notificare_si_sanctionare_a_abaterilor_de_la_reglementarile_emise_in_domeniul_energiei_aplicabil_activitatii_de_investigatii_desfasurate_de_Autoritatea_Nationala_de_Reglementare_in_Domeniul_Energiei,_din_23_01_2019/page/3
Timestamp: 2019-07-17 08:52:43+00:00
Document Index: 3056738

Matched Legal Cases: ['Articolul 24', 'Articolul 25', 'Articolul 26', 'Articolul 27', 'Articolul28', 'Articolul 29', 'Articolul 30', 'Articolul 31', 'Articolul 32', 'Articolul 33', 'Articolul 34']

Regulamentul de constatare, notificare si sanctionare a abaterilor de la reglementarile emise in domeniul energiei aplicabil activitatii de investigatii desfasurate de Autoritatea Nationala de Reglementare in Domeniul Energiei, din 23.01.2019. Pagina 3
Publicat: 09 Feb 2019 1702 citiri Secţiunea: Contencios Administrativ
(3) Operatiunea de afisare se consemneaza intr-un proces- verbal de afisare semnat de cel putin un martor, potrivit modelului prevazut in anexa nr. 4 la prezentul regulament.
Articolul 24. (1) Suma reprezentand cuantumul amenzii aplicate cu titlu de sanctiune pentru contraventia savarsita, stabilita prin proces-verbal de constatare si sanctionare a contraventiilor, se achita de contravenient prin numerar sau prin intermediul sistemelor electronice de plata prevazute de lege.
(2) Contravenientul poate achita, in termen de cel mult 15 zile de la data inmanarii sau comunicarii procesului-verbal, jumatate din minimul amenzii prevazute de actul normativ, agentul constatator facand mentiune despre aceasta posibilitate in procesul-verbal.
(3) Procesul-verbal de constatare a contraventiei si sanctionare a acesteia, neatacat in termenul prevazut de lege, constituie titlu executoriu, fara vreo alta formalitate.
(4) Procesul-verbal de constatare a contraventiei este titlu de creanta si instiintare de plata .
Articolul 25. O copie dupa dovada achitarii amenzii se transmite ANRE in maximum 15 zile de la comunicarea procesului-verbal sau in termen de 30 de zile de la comunicarea deciziei, pentru a fi atasata dosarului cauzei. Dovada platii se comunica ANRE in conformitate cu prevederile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea 180/2002, cu modificarile si completarile ulterioare.
Articolul 26. (1) In caz de neprezentare a documentului prin care se face dovada achitarii amenzii stabilite prin procesul- verbal, ANRE transmite copia acestuia la organele de specialitate ale Agentiei Nationale de Administrare Fiscala in a caror raza teritoriala isi are domiciliul sau sediul contravenientul, spre executare, in termen de 30 de zile de la data expirarii termenului de contestare ori, dupa caz, dispozitivul hotararii judecatoresti definitive prin care s-a solutionat plangerea, in termen de 30 de zile de la data la care hotararea a devenit definitiva, spre executare, conform anexei nr. 5 la prezentul regulament.
(2) In cazul in care contravenientul a formulat plangere impotriva procesului-verbal prin care a fost aplicata sanctiunea contraventionala, ANRE transmite, la finalizarea procedurii judiciare, organelor de specialitate ale Agentiei Nationale de Administrare Fiscala copia hotararii judecatoresti ramase definitiva, in cazul respingerii actiunii contravenientului sau al reducerii cuantumului amenzii aplicate.
Articolul 27. (1) Contravenientul poate face plangere in termen de 15 zile de la data inmanarii sau comunicarii procesului-verbal de constatare a contraventiei si de aplicare a sanctiunii.
(2) Plangerea poate fi depusa la judecatoria in a carei circumscriptie a fost savarsita contraventia.
(3) Controlul aplicarii si executarii sanctiunilor contraventionale principale si complementare este de competenta exclusiva a instantei judecatoresti.
Articolul28. Dispozitiile prezentului regulament se completeaza cu prevederile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare.
Articolul 29. Raspunderea agentilor constatatori si/sau a membrilor echipei de investigatie pentru constatarile efectuate si documentele intocmite este individuala, in functie de caz.
Articolul 30. (1) Orice persoana care efectueaza cu titlu profesional tranzactii pe piata de energie angro si care are motive intemeiate sa suspecteze ca o tranzactie ar putea incalca buna functionare a pietei angro de energie are obligatia sa anunte fara intarziere ANRE cu privire la aceasta.
(2) Notificarea poate fi efectuata si de orice alta persoana fizica sau juridica afectata in mod real si direct de o potentiala incalcare a prevederilor legale privind buna functionare a pietei angro de energie.
Articolul 31. Persoanele juridice raspund contraventional pentru contraventiile savarsite in numele acestora de catre reprezentantii acestora, daca acestia din urma sunt vinovati de neindeplinirea sau indeplinirea necorespunzatoare a dispozitiilor actelor normative ce stabilesc indatoriri sau interdictii pentru desfasurarea unor anumite activitati in sectorul energiei.
Articolul 32. Sanctiunea contraventionala nu absolva contravenientul de indeplinirea obligatiei pentru care a fost sanctionat.
Articolul 33. Serviciul investigatii din cadrul ANRE are obligatia de a mentine evidenta proceselor-verbale incheiate.
Articolul 34. Anexele nr. 1-5 fac parte integranta din prezentul regulament.
a) Agent constatator - persoana imputernicita de catre presedintele ANRE sa constate si sa sanctioneze abaterile de la reglementarile emise in sectorul energiei, sa dispuna masuri pentru prevenirea, stoparea si/sau remedierea efectelor produse de incalcarea prevederilor legale
b) Contraventie - incalcare a dispozitiilor unei legi, ale unui regulament etc., care se sanctioneaza cu amenda si sanctiune administrativa complementara, in functie de caz
c) Echipa de investigatie - echipa formata din doua sau mai multe persoane angajate in cadrul ANRE, din care cel putin una are calitatea de investigator si agent constatator
d) Mandat de investigatie - document prin care se autorizeaza membrii unei echipe de investigatie sa efectueze o activitate de investigatie si in cuprinsul caruia se indica obiectul si scopul investigatiei
e) Masura de conformare - masura corectiva, obligatorie, dispusa in urma unei investigatii, pentru restabilirea legalitatii si/sau aplicarea corecta a reglementarilor sau in vederea remedierii unei situatii existente neconforme
f) Proces-verbal de constatare si sanctionare a contraventiilor - document care se intocmeste de catre unul sau mai multi investigatori avand calitatea de agenti constatatori, in vederea aplicarii sanctiunii contraventionale unei persoane fizice sau juridice, atunci cand, in urma unei investigatii, se constata ca aceasta a savarsit una sau mai multe fapte care, potrivit legii, constituie contraventii
g) Raport de investigatie - document unilateral, care se intocmeste de catre echipa de investigatie, in care sunt consemnate datele, informatiile, verificarile, documentele si concluziile activitatii de investigatie
h) Sectorul energiei - piata si sectorul energiei electrice si/sau gazelor naturale
i) Serviciul investigatii - structura din cadrul ANRE, in ale carei atributii intra obiectivele activitatii de investigatii
Imputernicire investigator ca agent constatator Autoritatea Nationala de Reglementare in Domeniul Energiei
- model si continut-cadru Fata